Girocard

**Girocard** միջբանկային ցանց և դեբետային քարտերի ծառայություն է, որը միացնում է գերմանական գրեթե բոլոր բանկոմատներն ու բանկերը։ Այն հիմնված է Գերմանիայի բանկային կոմիտեի կողմից մշակված ստանդարտների և համաձայնագրերի վրա։

Գերմանական Girocard քարտերը սովորաբար թողարկվում են որպես համատեղ բրենդային քարտեր՝ Maestro/Cirrus լոգոներով MasterCard-ից կամ VISA-ի V PAY-ից որը թույլ է տալիս քարտապաններին օգտագործել դրանք եվրոպական այլ երկրներում։ Քարտերի մեկ այլ համատեղ թողարկման շրջանակներում 2012 թվականից ներդրվել են Girocard/JCB համատեղ բրենդային քարտեր։

## Պատմություն
Սկզբում գերմանական բանկերը ձևավորեցին միջբանկային ցանց, որը միացնում էր գերմանական գրեթե բոլոր բանկոմատները։ Ցանցն օգտագործում էր Eurocheque երաշխիքային քարտերը որպես բանկային քարտեր և չուներ անուն կամ սեփական ապրանքանիշ։ 1991 թվականին նույն քարտերի միջոցով ներդրվեց բանկային քարտերի էլեկտրոնային փողի ծառայությունը։ Քարտերն օգտագործվել են բոլոր երեք տեսակի վճարումներ կատարելու համար, իսկ պարզության համար դրանք կոչվել են Eurocheque քարտ (գերմաներեն՝ Euroscheck-Karte)։

Երբ Eurocheque համակարգը լուծարվեց 2001 թվականի վերջին, քարտերն այլևս չօգտագործեցին ապրանքանիշը։ Այնուամենայնիվ, գերմանական բանկերը շարունակեցին օգտագործել EC լոգոն, որն այժմ դարձել է «էլեկտրոնային փողի» յուրահատուկ մեկնաբանություն։ Հետևաբար, քարտեզներն այժմ հայտնի են որպես «EC քարտեր»։ Սակայն, գերմանական բանկոմատների ցանցը դեռևս չուներ ապրանքանիշ։

## Ծառայություններ

### Բանկոմատների ցանց
Գերմանական բանկոմատների ցանցն իրականում միավորում է գերմանական բոլոր բանկոմատները։ Սակայն, գերմանական բանկերը բարձր միջնորդավճարներ են գանձում (մինչև 10 եվրո) այլ բանկերի հաճախորդների համար։

Կան մի քանի համատեղ ծրագրեր, որոնք չեղարկում կամ նվազեցնում են բանկոմատներում գործարքների միջնորդավճարը
*  ՝ եվրոպական համաձայնագիր, որը ներառում է գերմանական խնայբանկերը, որը հնարավորություն է տալիս հրաժարվել հաճախորդների այլ տեղական ստորաբաժանումներում սպասարկման վճարներ գանձելուց։
*  ՝առևտրային բանկերի մեծ մասի միավորում' այլ առևտրային բանկերում սպասարկման վճարները չեղարկելու կամ նվազեցնելու համար։
*  ՝ համաձայնագիր խոշոր մասնավոր բանկերի միջև, որոնք հրաժարվում են հաճախորդների փոխադարձ սպասարկման վճարներից։
*  ՝ համաձայնագիր փոքր մասնավոր բանկերի (ներառյալ բազմաթիվ ոչ պաշտոնական բանկերի) միջև, որոնք փոխադարձաբար հրաժարվում են միջնորդավճարներ գանձելուց

### Զարգացում
Ներկայումս Girocard-ը հիմնականում ծառայում է առևտրի և սպասարկման ձեռնարկությունների, բանկոմատների և բանկերի POS տերմինալների համատեղմանը' հաճախորդների կողմից քարտով վճարումները արդյունավետ օգտագործելու համար։ Ֆունկցիոնալ առումով ցանցը նպատակաուղղված է ապահովելու բանկային քարտերի հեշտ և անվտանգ օգտագործումը վճարման թույլտվությամբ՝ մուտքագրելով PIN կոդը։

Եվրոպական բանկային հատվածը ներկայումս աշխատում է այսպես կոչված Single Euro Payments Area (SEPA) – եվրոյով վճարումների հատուկ տարածաշրջան ներդնելու ուղղությամբ, որի նպատակն է բոլոր քաղաքացիներին տրամադրել եվրոյի գոտում ծառայությունների դիմաց վճարելու հնարավորություն նույն պայմաններով, ինչպես հայրենի տարածաշրջանում։

Գերմանական բանկային համակարգի կողմից 2007 թվականին ներկայացվել է Girocard-ի անվանումը և լոգոն, որը նախ պետք է նպաստի գերմանական քարտերի միջազգային ճանաչմանը և նպատակ ունի ստեղծել միասնական լոգո SEPA գոտու համար.

## Girogo
2012 թվականի հունվարից Girocard քարտերը, որոնք ունեն անհպում վճարման գործառույթ և միկրոչիպ, ստացել են իրենց սեփական անունը՝ Girogo։

### Տեխնիկական նախադրյալներ
Girogo-ի ներքո ներկայումս օգտագործում է Geldkarte միկրոպրոցեսորային քարտերը և NFC տեխնոլոգիայի քարտերը, որոնք հիմնված են RFID չիպի օգտագործման վրա։ Քանի որ այս տեխնոլոգիաների կիրառումը հնարավոր է նաև շատ ժամանակակից սմարթֆոններում, Girogo-ի նման առաջխաղացումը դիտարկում է որպես բջջային հեռախոսի միջոցով վճարումների ներդրման առաջին քայլ։

### Քննադատություն
Նման քարտերին անցումը կամավոր չէ, 2012 թվականի ապրիլից մինչև 2015 թվականն ընկած ժամանակահատվածում նախատեսվում է վերաթողարկել հնացած ֆունկցիոնալությամբ օգտագործվող բոլոր 45 միլիոն վճարային քարտերը։ Քարտը չունի այնպիսի անվտանգության մեխանիզմ, ինչպիսին առկա է կենսաչափական անձնագրերում և անձը հաստատող փաստաթղթերում, որոնք արդեն լայնորեն կիրառվում են Գերմանիայում, որտեղ  փաստաթղթի ինֆորմացիայի հասանելիությունը պահանջվում է էլեկտրոնային օպտիկական հասանելիություն։ Գաղտնիության կողմնակիցները դժգոհում են, որ ռադիոչիպը հանրությանը չգաղտնագրված ձևով փոխանցում է քարտի եզակի նույնականացման համարը, վերջին 15 վճարային գործարքները, վաճառակետի ID-ն և տերմինալի վերջին երեք հարցումները։ Այս տվյալները հեշտությամբ կարող են օգտագործվել քարտապանի պրոֆիլ ստեղծելու համար։

Քարտերից ստացված տվյալները կարող են բավականին հեշտությամբ կարդացվի պարզ սարքերի միջոցով մինչև կես մետր հեռավորությունից։ Բողոքների տեղիք է տալիս նաև սեփականատերերի ցածր տեղեկացվածությունը անվտանգության ռիսկերի մասին նոր տեխնիկական ֆունկցիոնալությամբ քարտեր օգտագործելիս։

## Ծանոթագրություններ

## Հղումներ
* Официальный веб-сайт Girocard  
* Официальный веб-сайт Girogo  
* Вики-сайт о картах Girogo  

Կատեգորիա:1991 հիմնադրումներ Գերմանիայում
Կատեգորիա:Անկանխիկ հաշվարկներ
Կատեգորիա:Միջբանկային ցանցեր